A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom

Általános indokolás

Az Államháztartási törvény (Áht) módosított 91 §) alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A beszámolási kötelezettség elemeit a 4/2013. (I.11.) az államháztartás számviteléről szóló kormányrendelet tartalmazza. 
A 85/2020. (IV.5.) Korm. rendelet, valamint a Magyarország 2020.évi központi költségvetésének a vészhelyzettel összefüggő eltérő szabályairól szóló 92/2020. (IV.6.) Korm. rendelet módosításáról szóló 230/2020. (v.25.) Kormányrendelet 1§-a szerint a vészhelyzet során alkalmazandó egyes belügyi és közigazgatási tárgyú szabályokról szóló 85/2020.(IV.25.) Korm. rendelet 17.§ (3) bekezdése helyébe 2020.május 26-i hatállyal a következő rendelkezés lépett: „ (3) Ha a helyi önkormányzat nem rendelkezik a 2019.évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell a helyi önkormányzatnak  elfogadnia, hogy az legkésőbb a vészhelyzet megszűnését követő 30. napon hatályba lépjen.”
Ennek a jogszabályi kötelezettségnek teszünk eleget a 2019. évi gazdálkodásról szóló beszámoló elkészítésével. A beszámolót a polgármester azonban csak akkor fogadhatja el, ha az Államkincstár az Önkormányzat beszámolóját pénzügyileg jóváhagyta. Ez a jóváhagyás 2020.04.29-én megtörtént.

Részletes indokolás


I. Az önkormányzati feladatellátás általános értékelése
Csopak Község Önkormányzatának Képviselő-testülete az 5/2019.(II.11.) rendeletével alkotta meg az Önkormányzat 2019. évi költségvetését 990.368.078 Ft kiadási és bevételi főösszeggel. Csopak Község Önkormányzata 2019. évben is kiegyensúlyozott gazdálkodást folytatott. A bevételek teljesítése 2019.12.31-én 1.024.305.552 Ft-tal, a kiadások egyenlege 1.007.156.623 Ft-tal zárt. Az Önkormányzat 2019.évi költségvetési maradványa 17.148.929 Ft. Ez a maradvány nem tartalmazza a PRÉMIUM Magyar Államkötvény értékpapírra fordított 99.710.000.- Ft-ot, amelyet az OTP Nyrt-től vásároltunk.
A bevételek és a kiadások a fő költségvetési előirányzatokon belül alakultak az önkormányzati feladatok teljesítése mellett. Ez a megállapítás vonatkozik mind a kötelező, mind az önként vállalt önkormányzati feladatokra is.
Az Önkormányzat folyamatosan finanszírozta intézményei működését, határidőben fizette azok és saját számláit. Az előkészített beruházások forráshiány miatt nem maradtak el. Sem fejlesztési célú, sem működési célú hitel felvételére nem került sor.
2019. év folyamán a kiadások és bevételek változásai, az ASP-rendszer sajátosságai (nehézségei) miatt ötször került sor a költségvetési rendelet módosítására, melynek eredményeképpen a módosított kiadási előirányzat 1.046.770.077 Ft-ra, a bevételi előirányzat 1.050.453.835 Ft-ra változott.
A 2019. évi eredeti költségvetésben 175.601.093 Ft összegű általános tartalék, valamint 1.500.000 Ft céltartalék került betervezésre. Az általános tartalék az előre nem látható feladatok finanszírozására került elkülönítésre. Az évközi módosítások következtében az általános tartalék előirányzata 955.628 Ft-ra csökkent, a céltartalék összege 2.728.130 Ft-ra emelkedett.
II. Az Önkormányzat és intézményei bevételi forrásai és azok teljesítése
Önkormányzatunk közhatalmi bevételei 301.000.000 Ft eredeti előirányzattal szemben 315.332.079 Ft-ra, 104,7 %-on teljesültek. Itt kerülnek elszámolásra a helyi adók, pótlékok, bírságok, átengedett központi adók, közhatalmi bevételek, különböző egyéb bírságok. Az építményadó bevételei 98%-on, a telekadó bevételei 100%-on teljesültek a módosított előirányzatra vetítve. Az idegenforgalmi adóbevételekből idén az eredeti előirányzathoz képest 1.803.930 Ft-tal több realizálódott.
Az iparűzési adó 81.144.582 Ft-ra teljesült, ez az eredeti előirányzat 111,1 %-a. Évek óta nagy figyelmet fordítunk az adófegyelem növelésére, az az adóellenőrzésekre, melynek eredményeként minden évben csökken az adókintlévőség összege. (Összehasonlításul: 2018.évben a közhatalmi bevételekből befolyt összeg 300.743.670 Ft volt.)
A 2019. évi saját működési bevétel 99 %-ra teljesült a módosított előirányzathoz, de 117 %-ra az eredeti előirányzathoz képest Az Önkormányzat saját bevétele az előző évhez képest 34.905.408 Ft-tal növekedett, mert nagyon kedvező időjárás volt 2019-ben. Az apartmanból származó bevételek azonban 104%-kal meghaladták az eredetileg betervezett összegeket.
Mind az Önkormányzat, mind az Óvoda központi tényleges támogatása meghaladta az eredeti előirányzat összegét 4.104.824 Ft-tal, illetve 2.718.789 Ft-tal. Az egyéb központi működési támogatások között számoltuk el a Közös Hivatal dolgozóinak 2019.évi bérrendezését 6.346.000 Ft értékben, a közérdekű védekezésre kapott 1.587.350 Ft összeget, valamint a Virágos Magyarország elismeréseként kapott 500.000 Ft-os jutalmat.
Működési célú támogatásokként (ÁH-n belülről) került elszámolásra az NEAK-tól kapott támogatás (26.434.600 Ft), Paloznak Község Önkormányzata által fizetett működési hozzájárulás a Közös Hivatal és az Óvoda működtetéséhez (13.416.000 Ft), valamint a Bethlen pályázatra kapott 750.000 Ft összege. 
Az államháztartáson kívülről érkezett működési célú átvett pénzeszközként többek között a MÁV-tól, Waclaw Felczak Alapítványtól és a DRV Zrt-től (támogatás elszámolása) összesen 2.646.213 Ft. A működési célú támogatások visszatérülése soron a Csopak-Info Nonprofit Kft-től 5.000.000 Ft-os tagi kölcsön visszafizetése szerepel 5 millió Ft értékben.
Ingatlanból és tárgyi eszköz értékesítéséből 2019-ben 2.004.558 Ft bevétel keletkezett. A felhalmozási célú államháztartáson belüli támogatások között a „Magyar Falu program” és a BM pályázat keretében megvalósuló beruházásokhoz, felújításokhoz érkezett 40.145.167 Ft szerepel.  A lakásvásárlásra, felújításra nyújtott kölcsönök visszatérülése idén 103.480 Ft volt. A felhalmozási bevételek a módosított előirányzatokhoz képest 98%-on teljesültek. A finanszírozási bevételekhez tartozik az előző évi költségvetési maradvány felhasználása és a megelőlegezés folyósítása, amelyek 100%-ra teljesültek.
Fejlesztési célú hitel-felvételre nem került sor.
A Mandulavirág Óvoda és Konyha intézményi saját bevétele 82.011.207 Ft-on, 98%-on teljesült. Ez főként az étkeztetésből adódik. Az intézmény tavaly átadott új főzőkonyhájában készült adagok száma 2019- ben jelentősen növekedett mind a gyermek, mind a szociális ellátás keretében étkezők, mind pedig a vendég étkezők terén. Az Óvoda finanszírozására az Önkormányzat 2019-ben103.953.737 Ft-ot költött. (Ez a finanszírozás 2018-ban 79.188.608 Ft volt.)
A Közös Önkormányzati Hivatal saját bevétele 2019-ben csupán 9 Ft volt, mert a Hivatalnál felmerülő közhatalmi bevételek az Önkormányzatot illetik. A Hivatalnál szerepel a 2019.évi EU parlamenti választások, valamint a 2019.évi helyhatósági választások működéséhez kapott 2.723.948 Ft is működési támogatás. A Közös Hivatal finanszírozására az Önkormányzat 2019- ben 108.048.000 Ft-ot költött. (Ez az összeg 2018-ban 102.615.615 Ft volt.)


III. Az Önkormányzat és intézményei kiadásai és azok teljesítése:
Az Önkormányzat összevont, konszolidált 2019. kiadásai a módosított előirányzathoz képest 96 %-on, azaz 1.007.156.623 Ft-ra teljesültek, tehát költségmegtakarítás keletkezett.
Az Önkormányzat intézményi működési kiadásai 97%-on, azaz 506.247.371 Ft- értékben teljesültek. Az Önkormányzat intézményi személyi juttatás teljesítése 166.596.999 Ft volt, ez 96%-os teljesítés. A munkaadót terhelő járulékok teljesítése 31.964.465 Ft, ami 99 %-os teljesítés a módosított előirányzatra vetítve. A költségtakarékos gazdálkodásnak köszönhetően a dologi kiadások összege 2019.évben 307.685.907 Ft-on realizálódott, ami a módosított előirányzat 95%-a. Az intézmény működési kiadásaihoz tartozik még a költségvetésben előírt bruttó elszámolásból adódó, ún. megelőlegezés visszafizetése, ami 18.500.781 Ft.
Támogatásértékű működési kiadást jelentett a térségi orvosi ügyelethez, gyermekjóléti szolgálat feladataihoz és a házi-segítségnyújtáshoz a Társulás részére adott támogatás. Ez 2019. évben 3.014.047 Ft-ot tett ki. Az elszámolásból adódó kifizetés soron a DRV Zrt-vel kapcsolatos elszámolás összege, valamint a 2018.év végi normatíva lemondásból származó fizetési kötelezettség szerepel.
2019. évben 28.005.260 Ft összeget biztosított a Képviselő-testület egyéb szervezetek támogatására. Ez az eredeti előirányzat közel 100 %-a. A támogatásban részesült szervezeteket a 4. és a 10. mellékletben részleteztük. A működési célú pénzeszköz átadásához könyveltük a Csopak-Info Nonprofit Kft. részére adott 2.057.400 Ft-os végleges pénzeszköz átadást, amely összeget a Társaságnak vissza nem kell fizetnie az alapító Önkormányzat részére. 
A társadalom és szociálpolitikai juttatások, támogatásoknál a módosított előirányzat 15.500.000 Ft volt, ami 14.176.310 Ft-on, 99%-on realizálódott. Ekkora összegű települési támogatásokkal és szociálpolitikai juttatásokkal segítette az Önkormányzat a településen élők mindennapjait.
A Vállalkozói és Idegenforgalmi Alapból pályázott vállalkozások és szobakiadók számára 4.491.808 Ft, illetve 168.725 Ft vissza nem térítendő, fejlesztési célú támogatást tudtunk 2019-ban adni. Örvendetes, hogy a pályázók száma egyre növekszik, azonban a pályázati feltételeket és felhívásokat 2020-ban módosítanunk, illetve pontosítanunk kell! 
A Mandulavirág Óvoda kiadásait óvoda és konyha bontásban az 5. melléklet tartalmazza. Összességében a kiadási előirányzat 97 %-on teljesült a módosított előirányzatra vetítve. Ezen belül a személyi kiadások az Óvodánál és járulékok 94, illetve 90 %-on, a konyhánál 109, illetve 108%-on. A dologi kiadások 97 %-on (óvodai nevelés), illetve 96 %-on (konyha) teljesültek. A beruházások (gépek vásárlása) és a felújítások a főzőkonyha, a melegítőkonyha és az óvodai csoportszobák komfortosabbá tételét szolgálták.
A Közös Önkormányzati Hivatal kiadásai a 6. mellékletben található, a kiadások összességében 94 %-on realizálódtak, ami jelentős költségmegtakarítást eredményezett. A működési kiadásokon belül a személyi kiadások és a járulékok kiadásai 94, illetve 90%-on-on, a dologi kiadások 95%-on, a beruházási kiadások (kisértékű eszközbeszerzések) pedig 99 %-on teljesültek.
Felhalmozási kiadások:
Az Önkormányzat, az Óvoda és a Hivatal költségvetéséből teljesített összes felhalmozási célú kiadás bruttó értéke 2019.évben 135.070.327 Ft. Ez a módosított előirányzat 94 %-a. (8. sz. melléklet, 5.sz. melléklet , 6.sz. melléklet). Ezen belül a beruházások bruttó értéke 104.746.916 Ft, a felújítások bruttó értéke 30.323.411 Ft. (lsd 8.sz. melléklet) A tervezett beruházások közül nem valósult meg a az okos pad beszerzése, az iskolai vizesblokk felújítása, a ravatalozó felújításának befejezése.)

IV. Eredmény és Maradvány elszámolása
A 4/2013. (I.11) Kormányrendelet alapjaiban változtatta meg az önkormányzatok számviteli elszámolását. A költségvetési számvitel és a kötelezettség-nyilvántartás mellé egy vállalkozási szemléletű könyvelést is kell végeznünk. Ezért mind költségvetési, mind pénzforgalmi szemléletben el kell helyeznünk a felmerült gazdasági eseményeket a főkönyvi számlákon. Megszűnt a pénzmaradvány fogalma, helyébe a maradvány és eredmény fogalmak léptek. A mellékletekben a 13. sz. mutatja a maradvány és az eredmény alakulását az Önkormányzatnál, az Óvodánál és a Közös Hivatalnál.
V. Értékpapír- és hitelműveletek alakulása
Csopak Község Önkormányzata 2019. év folyamán nem tervezett felhalmozási célú hitelt, s tényleges hitel felvétel sem történt. Önkormányzatunk a szabadon lévő pénzeszközeit már 2017-ben hosszú távú értékpapírokba fektette( névérték: 99.710.000 Ft) a számlavezető pénzintézetnél (OTP Nyrt), amely értékpapírokat a pénzintézet állami garanciával bármikor visszavásárol kamatveszteség nélkül. 2019. júniusában véget ért a vásárolt értékpapírok 2. kamatperiódusa, s a kereskedelmi bank az Önkormányzatnak 4.636.646 Ft kamatot fizetett ki.

	VI: A Vagyon alakulása                                                  ÖNKORMÁNYZAT ÖSSZEVONT MÉRLEGE                                                          (Ft)

	 
	A
	B
	C
	 
	D
	E 
	F

	 
	ESZKÖZÖK
	 
	 
	
	FORRÁSOK
	 
	 

	1.
	Megnevezés
	Előző év
	Tárgyév
	
	Megnevezés
	Előző év
	Tárgyév

	2.
	Vagyoni értékű jogok
	2 013 802
	1 986 583
	
	 
	 
	 

	3.
	Szellemi termékek
	17 991 845
	13 633.303
	
	Nemzeti vagyon induláskori értéke
	3 408 881 727
	3 569 865 905

	4.
	Ingatlanok és kapcs.vagyoni ért. jogok
	3 137 198 078 
	3 160 842 344
	
	Egyéb eszközök induláskori értéke
	160 984 178 
	160 984 178

	5.
	Gépek, berend., felsz., járművek
	46 325 147
	47 300 164
	
	Felhalmozott eredmény
	- 454 916 523
	- 408 314 259

	6.
	Egyéb járművek
	 
	 
	
	Mérleg szerinti eredmény
	46 602 264 
	258 737 213

	7.
	Beruházások, felújítások
	46 654 524
	49 045447
	
	Saját tőke összesen:
	3 161 551 646 
	3 420 288 859

	8.
	Tárgyi eszk., immateriális javak összesen
	3 230 177 749
	3 257 187 955
	
	Költségvetési tartalék
	 
	 

	9.
	Egyéb tartós részesedések
	
	
	
	Költségvetési pénzmaradvány
	 
	 

	10.
	Tartósan adott kölcsön
	 
	
	
	Tartalékok összesen
	0
	0

	11.
	Befektetett pénzügyi eszk.össz:
	4 040 000
	8 84 0000
	
	Beruházási és fejlesztési hitel
	 
	 

	12.
	Üzemeltetésre átadott eszk.
	
	
	
	Egyéb hosszúlejáratú kötelezettségek
	 
	 

	13.
	Befektetett eszközök összesen:
	3 254 223 396
	3 281 647 841
	
	Hosszú lejáratú kötelezettségek összesen:
	0
	0

	14.
	Készletek:
	1 074 331
	5 826 731
	
	Kötelezettségek áruszállításból,szolgáltatásból
	 
	 

	15.
	Értékpapírok
	99 710 000
	99710000
	
	Egyéb rövid lejáratú kötelezettség
	
	

	16.
	Követelések áruszáll.,szolg-ból
	 
	
	
	Rövid lejáratú kötelezettségek összesen:
	
	

	17.
	Egyéb követelések
	
	
	
	Ktgvet. Passzív függő elsz.
	 
	 

	18.
	Pénztárak, csekkek
	375 675
	183 205
	
	Ktgvet. Kívüli passzív elsz.
	 
	 

	19.
	Költségvetési bankszámlák
	95 474 272 
	57 801 862
	
	Egyéb passzív pü.elsz.össz.
	 
	 

	20.
	Idegen pénzeszközök
	 
	
	
	Kötelezettségek összesen:
	48 169 886
	58 737  660

	21.
	Pénzeszközök összesen:
	95 849 947
	57 985 067
	
	Költségvetési évben esedékes kötelezettségek
	8 577 770
	16 717 216

	22.
	Követelések összesen
	63 790 280 
	370 019 306
	
	Költségvetési évet követően esedékes kötelezettségek
	18 118 210 
	12 710 194

	23.
	Költségvetési évben esedékes követelések
	21 102 006
	367 612 937
	
	Továbbadási c. folyósított támogatások, ellátások elszámolása
	237 143
	208 600

	24.
	Költségvetési évet követően esedékes követelések
	36 523 207
	0
	
	Kapott előlegek
	18 069 664
	25 491 777

	25.
	Követelés jellegű sajátos elszámolások
	6 165 067
	2 406 369
	
	Más szervezetet megillető bevételek elszámolása
	94 159
	436 933

	26.
	Egyéb sajátos eszközoldali elszámolás
	-370 186
	481 666
	
	Letétre, megőrzésre átvett pénzeszközök
	3 172 940
	3 172 940

	27.
	  Ktgvetési aktív időbeli elhatárolás.

	1 605 344
	6 633 004
	
	Passzív időbeli elhatárolások
	306 061 580
	342 977 096

	28.
	Eszközök összesen:
	3 515 883 112
	3 822 003 615
	 
	Források összesen:
	3 515 883 112 
	3 822 003 615



Az Önkormányzat 2018. évi konszolidált záró mérleg főösszege 3.515.883 Ft volt, amely 2019. év végére 3.822.003.615 Ft-ra növekedett. A változás oka az eszköz oldalon a befektetett eszközök növekedése, forrás oldalon a saját tőke összegének emelkedése.
Az önkormányzat részesedései és ezek tulajdoni hányada az alábbiak szerint alakult 2019. 12.31-én: 
	Megnevezés
	Név-
Érték Ft
	Könyv szerinti
össz. Ft
	Tulajdoni
arány

	BAHART .
	2.840.000
	2.840.000
	0,07%

	Csopak-Info  Nonprofit Kft.
	6.000.000.
	6.000.000
	100%

	Összesen:
	8.840.000
	8.840.000
	


Összességében elmondható, hogy az Önkormányzat 2019. évi gazdálkodása stabil volt, likviditási problémák nem jelentkeztek. A képviselő-testület által elfogadott eredeti költségvetés és a módosításai, a megfelelő pénzügyi döntések megteremtették a kiegyensúlyozott gazdálkodás lehetőségét ebben a jogszabályokban folyamatosan változó, felgyorsult világunkban.

